《陪周进士仲鸣谒思范亭小酌成诗二首 其一》
明代·林光

山色空濛晚益奇，看山两眼欲成痴。梅梢已露春消息，松叶先经雪陆离。

马足未须愁曲径，鹊巢犹解占高枝。登堂不尽怀贤意，三复留情拂断碑。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。